नरेला-मुंडका, घेवरा से पुरानी दिल्ली स्टेशन के लिए चलाई प्राइवेट बसें
एकजनवरी से दिल्ली में लागू होने जा रही ऑड-इवन योजना की रिहर्सल हुई है। योजना में एक दर्जन से अधिक श्रेणियों को छूट मिलने जा रही है। वहीं, रिहर्सल में डीटीसी ने एनसीआर की सेवा बहाल रखी जिससे लोगों को राहत मिली। आज रविवार होने के कारण सड़कों पर केवल 10 फीसदी कारे हीं थी। इस कारण भी रिहर्सल सफल रही। अब लोगों को एक जनवरी का इंतजार है यदि एक जनवरी को यात्रियों को ले जाने की समस्या बनी तो एनसीआर में जा रही डीटीसी को हटाने की कार्रवाई भी अमल में लाई जा सकती है।
डीटीसीने संभाली व्यवस्था
रविवारसुबह नरेला बस अड्डे से मुंडका घेवरा चौक के साथ पुरानी दिल्ली रेलवे स्टेशन अन्य स्थानों पर जाने के लिए प्राइवेट बसों की सेवा शुरू हुई। इसके साथ साथ डीटीसी ने भी अपनी व्यवस्था संभाली। रिहर्सल के लिए डीटीसी का पूरा स्टाफ दिन भर सड़कों पर मौजूद रहा। रविवार तो शांति से निकल गया, लेकिन एक जनवरी से यातायात पुलिस को इसे लागू करने में काफी मुश्किल आने वाली हैं, जब हजारों की संख्या में कारे दिल्ली में प्रवेश करेंगी। ऐसे में छूट दी गई कारों को अलग से तलाशने के साथ उन्हें रोकना कार का चालान काटने में ऑड-इवन का फार्मूला याद रखना यातायात पुलिस कर्मचारियों के लिए एक चुनौती होगा। हर पुलिस कर्मचारी को छूट के दायरे में आने वाली गाड़ियां भी याद रखनी होंगी।
पुलिसके लिए चुनौती
पुलिसअधिकारियों का कहना है कि ऑड तारीख पर इवन नंबर की गाड़ी को सड़क पर पहचानना और उसे रोकना ही मुश्किल भरा काम नहीं है सभी यातायात पुलिस कर्मचारियों को हाथ देने से पहले यह देखना होगा कि जिस कार को वे हाथ दे रहे हैं वे उल्लंघन करने वालों की लिस्ट में अाती भी है या नहीं। जो वाहन छूट की श्रेणी में आते हैं या कि नहीं इसे जानने समय जाम लगने की संभावना भी तेज हो जाएगी, क्योंकि कि दिल्ली में कार के पीछे दूसरी कार होती है।
दिल्ली में रोजाना कटता है 25 हजार वाहनों का चालान
दिल्लीमें आमतौर पर 25,000 वाहनों का चालान रोजाना काटते हैं, लेकिन ऑड-इवन के नियम के कारण यह संख्या बढ़कर लाख तक पहुंच सकती है। पीक घंटे के दौरान केवल एक या 2 कारों को रोकना भी काफी लंबा जाम का कारण बन सकता है। भले ही कारों की संख्या घट जाएगी, लेकिन ट्रैफिक पुलिस का काम कई गुना तक बढ़ जाएगा। इस समय दिल्ली में रोजाना औसतन 25 लाख गाड़ियां चलती हैं। इसमें से पांच हजार से अधिक कार तो केवल बहादुरगढ़ बादली मार्ग से ही दिल्ली में प्रवेश करती है।
बहादुरगढ़. ऑड-इवनकी रिहर्सल के दौरान रविवार को एनसीआर में डीटीसी बस सामन्य दिनों की तरह चली। (दाएं) नरेला से घेवरा चौक और पुरानी दिल्ली रेलवे स्टेशन के लिए चलाई प्राइवेट बसें।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva